સવારે જાગ્યો ત્યારે ઘડિયાળમાં જોયું સવારે જાગ્યો ત્યારે ઘડિયાળમાં જોયું તો આઠ ને ત્રીસ થઈ ગઈ હતી…… રોજ તો બા ઉઠાડતી ને…..! હું જેમ તેમ ઉઠ્યો અને નહાવા ગયો….. બાથરૂમ બહાર નીકળતા જ ટુવાલ માટે આમ તેમ ફાંફા માર્યા અને મહા મહેનતે મને ટુવાલ મળ્યો. કપડાના કબાટમાં જોયું તો બધા કપડાં મેલા ડાટ પડ્યા હતા. જેમ તેમ કરી એક થોડો ઓછો મેલો શર્ટ અને પેન્ટ નીકાળી પહેરી. પણ તેલ……. તેલની બોટલ તો પછી શોધવી જ રહી….. ને અંતે બેલ્ટ શોધવા માં પણ મારે દસ મિનિટ ની કુરબાની આપવી જ પડી…. ક્યાંય બેલ્ટ ન મળ્યો અને અંતે બેડ નીચે ભુજંગની જેમ ગોળ વળેલો પડ્યો બેલ્ટ મેં ખેંચી કાઢ્યો…..